कानपुर : बिधनू थाना क्षेत्र अंतर्गत संभूआ निकट एक झोलाछाप डॉक्टर की गलती की वजह से एक महिला की मौत हो गई. आए दिन ऐसी खबरें सुनने को मिल रही है. कि झोलाछाप डॉक्टरों के इलाज से किसी ना किसी की मौत हो गई. मिली जानकारी के अनुसार, मुन्नी देवी पत्नी रामस्वरूप अपनी बेटी कनक के साथ अपनी 14 वर्ष की नातिन को दिखाने के लिए झोलाछाप डॉक्टर कमलेश यादव के मेडिकल स्टोर गई थी. जहां उसका इलाज कराने के बाद उन्होंने उस डॉक्टर से कहा शायद उनको भी बुखार है. आप एक बार देख लो, डॉक्टर ने उनका ब्लड प्रेशर तो नहीं देखा. लेकिन उनके बुखार की जांच करने लगा. बुखार की जांच करने के बाद डॉक्टर ने उनको एक इंजेक्शन लगाया. जिसके बाद से उनकी हालत बिगड़ने लगी. जब डॉक्टर ने हालत बिगड़ते हुए देखा तो डॉक्टर ने तुरंत दूसरा इंजेक्शन भी लगा दिया. जिसके बाद उनकी हालत और भी गंभीर हो गई. फिर डॉक्टर ने उन्हें रेफर करने की बात कही, लेकिन जब तक उनको दूसरे प्राइवेट अस्पताल ले जाया जाता तब तक उनकी मौत हो गई थी.